******

**DC/DC konvertere fås nu til flere spændingsniveauer**

Strømforsyningsprogrammet Quint Power fra Phoenix Contact er blevet udvidet til at omfatte seks nye DC/DC konvertere, som dækker flere spændingsniveauer med øget funktionalitet.

Udover de nye enheder til spænding på 12 og 48 V DC tilbydes der nu to yderligere enheder med et bredt indgangsområde. De konverterer indgangsspændinger mellem 42 og 96 V DC og 67 til 154 V DC til en elektrisk isoleret, justérbar 24 V DC udgangsspænding. Det vil sige, at de nominelle indgangsspændingsniveauer 10 og 110 V DC, som ses inden for energisektoren, kan dækkes. Takket være den elektriske isolation mellem indgangs- og udgangsspændingen kan uafhængige forsyningssystemer etableres og overvåges på en forebyggende måde. Yderligere to enheder, som er designet særligt til indgangsspændingsområdet i jernbaneapplikationer fuldender produktprogrammet. De overholder jernbanestandarden DS/EN 50155/AC:2013 med deres beskyttende coating. De kan også anvendes i andre krævende miljøer.

Alle DC/DC konvertere supporterer Power Boost, som permanent kan forsyne 1,25 gange den nominelle effekt. Derudover har enhederne Selective Fuse Breaking Technology (SFB), som forsyner seks gange den nominelle effekt i 12 ms, og dermed afbryder standard automatsikringer pålideligt. Gennem konstant overvågning af indgangs- og udgangsspænding samt udgangseffekt opnås en omfattende diagnose. Forebyggende funktionsovervågning visualiserer kritiske driftstilstande og rapporterer dem til controlleren, før fejl opstår.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.